2 Mme gone, Baebele e bontsha gore re tshwanetse go nna pelotelele. Fela jaaka batlhanka ba Modimo ba bogologolo, re tla amogela se Modimo a se solofeditseng fa re na le tumelo e e nonofileng mme ka bopelotelele re letele nako ya gagwe ya go diragatsa ditsholofetso tseo. (Bala Bahebera 6:11, 12.) Le Jehofa ka boene o ntse a le pelotelele. O ne a ka fedisa boikepo nako nngwe le nngwe, le fa go ntse jalo, o emetse nako e e tshwanetseng. (Bar. 9:20-24) Ke ka ntlha yang fa a le pelotelele jaana? Jesu o ne a re tlhomela jang sekao sa go nna pelotelele jaaka Modimo? Re tla bona melemo efe fa re leka ka natla go nna pelotelele jaaka Modimo? Dikarabo tsa dipotso tseno di tla re thusa gore re lwele go nna le bopelotelele le tumelo e e nonofileng, tota le fa re ka bona e kete Jehofa o a diega.